01/02/2010 | Administración LocalMunicipal
Ordes
Bases axudas actividades culturais - deportivas ano 2010

A Lei de bases do réxime local (Lei 7/1985, de 2 de abril) sinala que os Concellos exercerán competencias, entre outros, no eido cultural e deportivo. No mesmo senso pronúnciase a Lei 5/1997, de 22 de xullo, de administración local de Galicia. Se ben polo propio Concello faixe ano a ano un importante esforzo na realización de actividades culturais e deportivas, isto non implica a monopolización polo mesmo deste tipo de actividades, o cal podería supoñer un dirixismo por parte do mesmo incompatible co propio carácter das mesmas. A finalidade que se persigue coas presentes subvencións é fomentar o uso activo e creativo do ocio e o tempo libre, xunto co asociacionismo e a superación, tanto persoal como colectiva, con vistas ao enriquecemento cultural dos/as veciños/as do municipio, garantindo a liberdade e independencia das asociacións existentes, ou que nun futuro se poidan crear. Preténdese con esta convocatoria, así mesmo, axudar a que as citadas asociacións, ás que tanto debemos agradecer o seu esforzo en mellorar a vida dos/as cidadáns/ás do Concello, poidan manter os proxectos existentes e/ou implementar novos proxectos de interese xeral, sendo conscientes, non obstante, das dispoñibilidades orzamentarias do Concello. En particular, serán obxectivos do Concello de Ordes na aplicación das subvencións, os seguintes: 1.1. O fomento dos valores democráticos, do diálogo e da tolerancia.1.2. A promoción do interese pola historia local e a cultura tradicional.1.3. O fomento da lectura.1.4. O fomento do cultivo das artes.1.5. A promoción da cultura nas parroquias e nos sectores máis desfavorecidos.1.6. O fomento da actividade física.1.7. A aposta por unha vida sá e a superación persoal e deportiva.1.8. Favorecer a socialización e o asociacionismo. A estimación dun ou máis destes obxectivos acreditará a existencia de interese público nas actividades obxecto da solicitude. O obxecto da presente convocatoria é regular a concesión polo Concello de Ordes, en réxime de concorrencia competitiva, de axudas económicas para a realización de actividades culturais e deportivas ao longo do ano 2010. En ningún caso subvencionaranse gastos de investimento. As obrigas de contido económico que se deriven da concesión das subvencións obxecto desta convocatoria financiaranse con cargo ás partidas orzamentarias seguintes: · 334.480.00, para o caso das actividades culturais. · 341.480.00, no caso das actividades deportivas. O crédito dispoñible ascende á contía de 7.000,00 € no caso das subvencións para actividades culturais e de 12.000,00 € para as subvencións para actividades deportivas, os cales supoñen o límite máximo de gasto que se poderá autorizar. No caso de que as solicitudes excedan o citado crédito concederanse ate esgotar o mesmo en función dos baremos sinalados na base 6.2. Dado o carácter de subvención, a presentación de solicitude non xerará dereito ningún por parte do solicitante, sempre e cando se cumpra co disposto nas presentes bases. Será subvencionable: · No caso de solicitude de subvención para actividades culturais, calquera actividade cultural relacionada coas artes, as ciencias e as letras. Así mesmo o serán as actividades de animación sociocultural, especialmente as de lecer e tempo libre, destinadas ao fomento da creatividade e participación veciñal, as realizadas por peñas, etc., así como os espectáculos de música, formacións corais e música folk. · No caso de solicitude de subvención para actividades deportivas, os gastos derivados do fomento e a práctica deportiva individual o en equipo, fichas federativas, seguros, gastos de arbitraxe, realización de competicións,. etc. Non serán obxecto da presente convocatoria as axudas para a realización de viaxes de ocio nin para gastos de manutención, así como tampouco os derivados da realización de festexos parroquiais ou similares (orquestras, charangas, iluminación, fogos, xantares, etc.) polo que este tipo de gastos tampouco poderán incluírse nos presupostos que se presentes para calquera outra finalidade. Aos efectos do sinalado no parágrafo anterior non terán a consideración de viaxes de ocio os derivados da participación dalgunha entidade solicitante nun certame ou festival debidamente recoñecido. Tampouco poderán ser obxecto de subvención os programas que teñan finalidade lucrativa, nin a realización de actividades que xa leve a cabo o Concello. A contía da subvención non poderá superar o importe solicitado nin ao 100% do custe da acción a realizar. A concesión das presentes subvencións é compatible coa percepción polo beneficiario de outras subvencións, axudas, ingresos ou recursos para a mesma finalidade, se ben en ningún caso poderá acadar unha contía que, en concorrencia con estas outras fontes de financiamento, supere o custe total da actividade subvencionada. Poderán ser beneficiarias das axudas previstas nestas bases as persoas físicas, xurídicas e agrupacións de persoas físicas ou xurídicas, públicas ou privadas, comunidades de bens ou calquera outro tipo de unidade económica ou patrimonio separado que, aínda carecendo de personalidade xurídica, poidan levar a cabo os proxectos ou actividades que motivan a concesión da subvención, nas que concorran os seguintes requisitos: - Carecer de fins de lucro - Desenvolver as súas actividades no termo municipal. - Non ter pendentes de xustificación ningunha subvención concedida polo Concello. - Atoparse ao corrente no cumprimento das súas obrigas tributarias e coa Seguridade Social. - No caso de persoas físicas figurar inscritas no Padrón Municipal. Noutro caso figurar inscritas no Rexistro Municipal de Asociacións. En ningún caso poderán ser beneficiarias das subvencións reguladas nestas bases aquelas persoas ou agrupacións nas que concorra algunha das circunstancias sinaladas nos apartados 2º e 3º do artigo 13 da Lei 38/2003, de 17 de novembro, xeral de subvencións.1. As solicitudes dirixiranse ao Sr. Alcalde-presidente, debendo presentarse no Rexistro xeral do Concello de Ordes (Avda. Alfonso Senra, 108; 15680 Ordes- A Coruña), ou ben por calquera dos outros medios sinalados no artigo 38.4 da Lei 30/1992, de 26 de novembro, de réxime xurídico das Administracións Públicas e Procedemento administrativo Común.2. O prazo de presentación de solicitudes rematará o 15 de marzo de 2.010.3. As solicitudes formalizaranse no modelo normalizado que se achega como Anexo (I), o cal deberá asinarse polo/a solicitante, e ao que se acompañará a seguinte documentación: a. Fotocopia cotexada do/s DNI/CIF dos solicitantes. b. Copia, de ser o caso, dos estatutos. c. Copia cotexada do poder da persoa que realiza a solicitude, de ser o caso. d. Certificación do secretario da persoa xurídica, co Visto e prace do seu presidente, de solicitude de axuda (de ser o caso), Anexo II. e. Certificación orixinal dos datos bancarios do beneficiario, no que se procederá ao ingreso da subvención. f. Declaración responsable de cumprimento dos requisitos sinalados no artigo 13 da Lei xeral de subvencións, Anexo III. g. Certificación de atoparse ao corrente nas súas obrigas tributarias e coa Seguridade Social. No momento da solicitude poderá substituírse por unha declaración responsable, se ben requirirase a dita documentación con anterioridade á proposta de resolución, para o que se lle outorgará un prazo improrrogable de quince días. h. Memoria explicativa das actividades que se pretenden realizar, con especificación da denominación da actividade, data e lugar de realización, responsables do desenvolvemento da mesma, obxectivos e fins concretos perseguidos aos que se destinarán os fondos percibidos, así como o número de persoas a quen se dirixe (con especificación da porcentaxe estimada dos que serán veciños de Ordes e dos que non) e medios materiais e humanos a empregar, Anexo IV. i. Orzamento de ingresos e gastos da actividade, con expresión das distintas fontes de financiamento previstas, e co suficiente grao de detalle nos gastos que permita comprobar o carácter subvencionable ou non dos distintos conceptos. j. De ser o caso, contraprestacións que ofrecen gratuitamente ao Concello nas actividades. k. Declaración responsable na que se recollan individualmente todas e cada unha das axudas que teña solicitadas ou concedidas para a mesma finalidade doutras institucións públicas ou privadas, Anexo II. l. Compromiso de facer constar a colaboración do Concello de Ordes en toda a información que realice do desenvolvemento das actividades, Anexo III. m. Certificado de empadroamento ou de inscrición no rexistro municipal de asociacións. Incorporarase de oficio polo Concello. No caso de que a documentación non cumpra os requisitos esixidos, conteña erros ou sexa insuficiente, requirirase ao solicitante para que no prazo de dez días emende a falta ou achegue os documentos preceptivos, con indicación de que de non facelo así, e de conformidade co disposto no artigo 71 da Lei 30/1992, de 26 de novembro, LRXPAC, considerarase desistido da súa petición, previa resolución que será ditada nos termos previstos no seu artigo 42.4. No suposto de solicitudes formuladas por agrupacións sen personalidade xurídica deberán facerse constar expresamente, tanto na solicitude coma no resolución da concesión, os compromisos de execución asumidos por cada membro da agrupación, así como o importe da achega a aplicar por cada un deles, os cales terán igualmente a condición de beneficiario. En calquera caso deberá nomearse un representante ou apoderado único da agrupación, con poderes bastantes para cumprir as obrigas que, como beneficiaria, corresponden á agrupación. Non poderá disolverse á agrupación ata que transcorrese o prazo de prescrición sinalado nos artigos 39 e 65 da Lei 38/2003, de 17 de novembro, xeral de subvencións.1. Revisadas as solicitudes e completadas as carencias documentais detectadas, remitiranse á Comisión de Valoración para o seu estudio e proposta de resolución.2. A Comisión de valoración estará composta polo Sr. Alcalde-presidente, que a presidirá, e actuando como vocais o Concelleiro delegado da área de Cultura e Deportes e a animadora sociocultural do Concello, actuando como secretario/a un/ha funcionario/a da Corporación. A dita comisión poderá requirir cantos informes técnicos estime oportunos para a formación da súa vontade, tanto interna como externamente.3. O expediente deberá conter expresamente unha relación da documentación presentada por cada un dos solicitantes, así como informe no que conste que da información que obra despréndese que os/as beneficiarios/as cumpren cos requisitos necesarios para acceder ás subvencións.4. Como criterios de valoración teranse en conta os seguintes: a. Representatividade, repercusión, interese xeral das actividades a desenvolver e participación dos veciños nas actividades subvencionadas, ate un máximo de 35 puntos. b. Número de participantes na actividade, con especial fincapé na porcentaxe de participantes veciños do Concello, até 25 puntos. c. Coeficiente de financiamento propio derivado da solicitude, até 15 puntos. d. Carácter permanente das actividades a realizar, até 10 puntos. e. Grao de coordinación e complementariedade cos programas desenvolvidos polo Concello, até 5 puntos. f. A dificultade de execución da actividades en a concesión da subvención, até 5 puntos. g. Posibles contraprestacións obtidas polo Concello en actividades gratuítas para o mesmo, até 5 puntos.5. En función dos parámetros sinalados no parágrafo anterior, a Comisión de Valoración formulará proposta de resolución, a cal non terá carácter vinculante e deberá facer constar o solicitante ou relación de solicitantes para os que se propón a concesión da subvención e maila súa contía, indicando os criterios de valoración nos que se basea para efectuala.1. Á vista das propostas formuladas pola Comisión de Valoración, e previo informe da intervención municipal, á que se remitirán todas as actuacións para a súa fiscalización, o órgano competente para a resolución ditará a resolución que proceda no prazo de tres meses, computado a partires do de remate de presentación das solicitudes. Transcorrido o dito prazo sen ditarse resolución expresa entenderase que esta é desestimatoria, de conformidade co establecido no artigo 42 da Lei 30/1992, de 26 de novembro.2. O órgano competente para a resolución do procedemento é a Xunta de goberno Local, por delegación da Alcaldía-presidencia (Decreto de 27/06/07) ao non superar o 10% dos recursos ordinarios dos orzamentos.3. O Concello de Ordes resérvase expresamente o dereito a denegar solicitudes en orde decrecente á puntuación obtida da aplicación dos baremos sinalados na base 6.2 se as solicitudes exceden a cantidade de crédito máxima asignada a tal fin na base 2ª. Non obstante, e se así o estima oportuno, poderá incrementar o crédito dunha das partidas co aforro derivado da outra, caso de que se producise.4. A resolución estimatoria ou desestimatoria pon fin á vía administrativa e contra a mesma poderá interpoñerse, potestativamente, recurso de reposición ante o Sr. Alcalde-presidente, no prazo dun mes a contar desde o día seguinte ao de notificación do acordo de concesión, ou ben directamente recurso contencioso-administrativo ante o Xulgado do Contencioso-administrativo de A Coruña, no prazo de dous meses a contar desde o seguinte ao de notificación da resolución se é expresa, ou, caso de non selo, o prazo será de seis meses a contar desde o seguinte día a partir do que se entenda producida a desestimación por acto presunto.5. Cando o importe da subvención sexa inferior á solicitude presentada os solicitantes a reformulación das solicitudes realizarase de forma automática, de xeito que o presuposto subvencionado que deberá ser xustificado posteriormente determinarase dividindo a contía da subvención concedida polo coeficiente de financiamento proposto polo beneficiario.6. No caso de que, unha vez concedida a subvención, o beneficiario perciba calquera outra dunha administración pública para a mesma finalidade, deberá comunicalo ao Concello de Ordes, non diminuíndo a contía da achega concedida por este sempre e cando a totalidade das axudas concedidas por outras administracións públicas ou entidades privadas non supere o custe da actividade.1. O prazo para a xustificación das subvencións rematará o día 15 de decembro de 2010, tendo carácter improrrogable. De non presentarse a xustificación dentro do mesmo a Alcaldía-presidencia resolverá a anulación automática do compromiso de gasto correspondente, notificándoselle o mesmo ao beneficiario e á intervención municipal.2. O beneficiario deberá achegar a seguinte documentación: a. Memoria detallada das actividades realizadas e dos fins conseguidos. b. Relación detallada de ingresos e gastos da actividade, con inclusión de todos os ingresos que as financiaron sexa cal sexa a súa orixe. c. Facturas xustificativas dos gastos realizados correspondentes ao período para a que esta foi concedida, debendo cumprir cos requisitos sinalados no Real decreto 1496/2003, de 28 de novembro. Así mesmo poderán xustificarse os gastos con outros documentos de valor probatorio equivalente con validez no tráfico xurídico mercantil ou con eficacia administrativa (nóminas, TC´S, etc.). As ditas facturas deberán ser orixinais ou copias cotexadas, debendo figurar no orixinal (e, polo tanto reflectirse na copia) o lema: “factura xustificativa da subvención concedida polo Concello de Ordes para actividades culturais”, coa sinatura do beneficiario ou do seu representante. d. Declaración na que se recollan todas as axudas que teña concedidas para a mesma finalidade ou, pola contra, declaración de non telas.3. No caso de que a xustificación presentada se estime insuficiente, o Concello requirirá ao beneficiario para que no prazo de 10 días naturais emende os defectos apreciados. Transcorrido o dito prazo actuarase conforme o disposto no apartado 1 da presente base. Unha vez xustificada a subvención, se a documentación é correcta, procederase ao seu abono na conta sinalada polo beneficiario na súa solicitude. Para a valoración do cumprimento da finalidade básica da subvención e pago dela terase en conta o seguinte: 1. No caso de que se xustifique gasto polo 100% do orzamento subvencionado, aboarase a totalidade da subvención.2. No caso de que se xustifique gasto inferior ao 100% pero igual ou superior ao 50% do orzamento subvencionado, aboarase a parte proporcional da achega.3. No caso de que non se chegue a xustificar gasto polo 50% do orzamento subvencionado non se considerará cumprida a finalidade básica da subvención, polo que non se aboará cantidade algunha. Os beneficiarios das axudas veñen obrigados a: - Cumprir o obxectivo, executar o proxecto e/ou realizar a actividade para a que foi concedida a axuda. - Xustificar ante o Concello de Ordes o cumprimento dos requisitos e condicións, así como a realización da actividade e o cumprimento da finalidade que determinou a concesión da subvención. - Someterse ás actuacións de comprobación efectuadas polo Concello. - Comunicar ao Concello a obtención de calquera outra subvención, axuda, ingreso ou recurso que financie a actividade subvencionada. Esta comunicación deberá efectuarse tan pronto como se teña coñecemento dela e, en calquera caso, con anterioridade á xustificación da aplicación dada aos fondos percibidos. - Acreditar estar ao corrente das súas obrigas tributarias e coa Seguridade social. - Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e/ou sectorial aplicable ao beneficiario en cada caso, así como comprometerse á súa entrega ao Concello no caso de que este os solicite co fin de control, ben sexa a súa totalidade, ben unha parte deles. - Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións de comprobación e control. - Facer constar a colaboración do Concello de Ordes nas actividades a realizar. Na publicidade impresa deberá constar o escudo e nome do Concello. - Proceder ao reintegro dos fondos percibidos nos supostos contemplados no artigo 37 da Lei 38/2003, do 17 de novembro, xeral de subvencións. O Concello de Ordes, a través da Intervención municipal, poderá realizar as comprobacións que estime oportunas respecto das actividades subvencionadas e terá acceso a toda a documentación xustificativa das mesmas. Será de aplicación, así mesmo, o Título II da Lei 38/2003, de 17 de novembro. Co obxecto de facilitar o control financeiro posterior das subvencións, os beneficiarios deberán realizar os pagos mediante transferencia bancaria, tarxeta de crédito ou débito, cheque nominativo ou calquera outro medio que deixe constancia da data de pago e da identidade do perceptor. Só excepcionalmente admitirase o pago en metálico para gastos de ata 150,00 €, nos que non resulte posible a utilización dun dos medios anteriormente indicados. Neste caso deberá achegarse un “recibí” do perceptor no que conste o seu nome e apelidos/razón social, NIF, enderezo completo e número de teléfono, debendo estar asinado polo mesmo e polo beneficiario. O feito de que concorra algún dos supostos sinalados no artigo 37 da Lei 38/2003, de 17 de novembro, xeral de subvencións, dará lugar ao reintegro total ou parcial, segundo proceda, da axuda percibida, máis os xuros de mora. O procedemento para o reintegro axustarase ao disposto no Capítulo II do Título II da Lei 38/2003, de 17 de novembro, sendo a Xunta de Goberno Local, por delegación da Alcaldía, a competente para esixir do beneficiario o reintegro das cantidades percibidas. O prazo máximo para resolver e notificar a resolución do procedemento de reintegro será de 12 meses desde a data de acordo de iniciación. Prescribirá aos catro anos o dereito do Concello a recoñecer ou liquidar o reintegro, computándose segundo o establecido no artigo 39 da Lei 38/2003. O réxime de infraccións e sancións será o establecido no Título IV da Lei 38/2003, de 17 de novembro. a) Corresponde ao Sr. Alcalde-presidente ditar cantas instrucións ou resolucións fosen necesarias para o desenvolvemento e aplicación do establecido nas presentes bases. b) Para o non previsto nestas bases estarase ao establecido na ordenanza reguladora das subvencións do Concello (BOP nº 274, do 27/11/2004), nas Bases de execución dos orzamentos municipais, á Lei xeral de subvencións (Lei 38/2003, de 17 de novembro, BOE nº 276, do 18/11/2003) e ao Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, Ordes, 8 de xaneiro de 2.010 O Alcalde-Presidente Manuel Regos Boquete D/Dª., con DNI nº., en nome propio/en calidade de., da persoa xurídica/asociación/comunidade de bens denominada., con domicilio a efectos de notificacións en., CIF nº., e inscrita no Padrón/Rexistro municipal de asociacións co nº. Decatado/a da convocatoria efectuada polo Concello de Ordes de axudas económicas para a realización de actividades culturais e deportivas. Considerando que por si mesmo/a entidade a que representa reúne os requisitos sinalados na convocatoria. Participar na convocatoria de referencia, para a que solicita unha achega de. €, con destino á realización do proxecto/actividade denominado. (breve descrición), achegando a documentación requirida a tal efecto, no tempo e forma establecidos, consistente en: As ditas actividades teñen o carácter de: Culturais Deportivas Así mesmo DECLARO que en virtude desta solicitude acepto todas e cada unha das bases que rexen a presente convocatoria. En Ordes, a. de. de 2010 Asinado/ SR. ALCALDE PRESIDENTE DO CONCELLO DE ORDES D./Dª., en nome propio/en calidade de. da persoa xurídica/asociación/comunidade de bens denominada., DECLARA RESPONSABLEMENTE: o Que non ten axuda algunha solicitada nin concedida para o proxecto/actividade para a que se solicita a presente subvención, ben sexa doutra institución pública ou privada. o Que ten solicitadas e/ou concedidas as seguintes axudas para o proxecto/actividade para o que solicita a subvención: E para que conste asino a presente, en Ordes, a. de. de 2010 Asinado/ D./Dª., en nome propio/en calidade de. da persoa xurídica/asociación/comunidade de bens denominada., DECLARA RESPONSABLEMENTE: Que el/ela/mesmo/a /a asociación que represento denominada., cumpre todos e cada un dos requisitos sinalados no artigo 13 da Lei 38/2003, de 17 de novembro, xeral de subvencións para poder ser beneficiario das mesmas. Que non se da ningunha das causas sinaladas nos apartados 2 e 2 do dito artigo 13 que impidan ter a condición de beneficiario e, en particular, declaro responsablemente estar ao corrente das obrigas tributarias e coa Seguridade Social. A estes efectos: Achego os xustificantes seguintes: o Certificación da AEAT de non ter débedas tributarias co Estado. o Certificación da Xunta de Galicia de non ter débedas tributarias coa mesma. o Certificación do Concello de Ordes de non ter débedas tributarias co dito Concello. o Certificación da inexistencia de débedas coa Seguridade Social. Comprométome a achegar, con anterioridade á concesión da subvención, os xustificantes sinalados no parágrafo anterior. Comprométome a facer constar a colaboración do Concello de Ordes en toda a información que realice do desenvolvemento das actividades. E para que conste asino a presente, en Ordes, a. de. de 2010 Asinado/ D./Dª., en nome propio/en calidade de. da persoa xurídica/asociación/comunidade de bens denominada., aos efectos de solicitar a subvención para actividades culturais convocada polo Concello de Ordes correspondente ao exercicio 2010 PROPÓN a realización d/s seguinte/s: Denominación do proxecto/actividade: Breve descrición do mesmo: Data/s e lugar/es de realización: Obxectivos e fins concretos perseguidos: Responsables do desenvolvemento das actividades (nome/DNI/domicilio): Nº de persoas ás que se dirixe a actividade/proxecto (indicando a % dos que serán veciños de Ordes): Os medios materiais e humanos a empregar serán: Para a realización da/s dita/s actividade/s, estímase o seguinte orzamento: Gastos: - Persoal:. € - Subministros (indicar):.€ - Servizos exteriores:.€ - Outros (indicar):.€ Total gastos:. € (A) Ingresos: - Medios propios:. € - Achegas do Concello de Ordes:. € (B) - Achegas doutras administracións e institucións:. € - Ingresos relacionados coa realización da actividade:. € - Outros (indicar).:.€ Total ingresos:. € (A) Sendo, polo tanto, o coeficiente de financiamento que se solicita do. % (B/A) Así mesmo ofrécense as seguintes contraprestacións na/s actividade/s a realizar, que terán o carácter de gratuítas para o Concello (describir): A/s dita/s actividade ten/non ten carácter permanente, levándose realizando por esta asociación desde o ano., cunha participación anual media de. persoas, das cales o. % son veciños de Ordes. No caso de que o Concello de Ordes subvencione a/s presente/s actividade/s comprometémonos a facer constar o dito feito en toda a información que se realice da/s mesma/s Ordes,. de. de 2010 Asinado/ D., con DNI nº., na súa calidade de Secretario de., CERTIFICA: Que na asemblea celebrada por esta o día. de. de 2010 adoptouse, entre outros, o acordo de solicitar ao Concello de Ordes unha axuda económica por importe de. € para a realización da/s seguinte/s actividade/s: Que non foi necesario celebrar asemblea algunha para a solicitude ao ter D., con DNI nº., poder bastante para solicitar ao Concello de Ordes por si e a nome de., unha axuda económica por importe de. € para a realización da/s seguinte/s actividade/s: O que se certifica, co visto e prace do presidente, en Ordes, a. de. de 2010 Vº Pº O Presidente O Secretario